CELEX: 32019D1707
Language: fi
Date: 2019-06-17 00:00:00
Title: Neuvoston päätös (EU) 2019/1707, annettu 17 päivänä kesäkuuta 2019, Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta suositukseen, joka koskee sopimukseen tehtäviä tiettyjä muutoksia Samoan liittymisen sekä muiden Tyynenmeren saarivaltioiden tulevien liittymisten huomioon ottamiseksi

11.10.2019   
               
               
                  FI
               
               
                  Euroopan unionin virallinen lehti
               
               
                  L 260/45
               
            
         NEUVOSTON PÄÄTÖS (EU) 2019/1707,
         annettu 17 päivänä kesäkuuta 2019,
         Euroopan yhteisön ja Tyynenmeren valtioiden välisellä väliaikaisella kumppanuussopimuksella perustetussa kauppakomiteassa Euroopan unionin puolesta otettavasta kannasta suositukseen, joka koskee sopimukseen tehtäviä tiettyjä muutoksia Samoan liittymisen sekä muiden Tyynenmeren saarivaltioiden tulevien liittymisten huomioon ottamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni allekirjoitti 30 päivänä heinäkuuta 2009 Euroopan yhteisön ja Tyynenmeren valtioiden välisen väliaikaisen kumppanuussopimuksen (1), jäljempänä 'sopimus', jossa vahvistetaan talouskumppanuussopimuksen puitteet. Papua-Uuden-Guinean itsenäinen valtio on soveltanut sopimusta väliaikaisesti 20 päivästä joulukuuta 2009 ja Fidžin tasavalta 28 päivästä heinäkuuta 2014.
                  
               
                     (2)
                  
                  
                     Sopimuksen 80 artiklassa määrätään, että muut Tyynenmeren saarivaltiot, jotka ovat Cotonoun sopimuksen (2) osapuolia, tai Tyynenmeren saaret, joiden rakenteelliset ominaisuudet sekä taloudellinen ja yhteiskunnallinen tilanne vastaavat maita, jotka ovat Cotonoun sopimuksen osapuolia, voivat liittyä sopimukseen toimittamalla GATT 1994 ‐sopimuksen XXIV artiklan mukaisen tarjouksen markkinoillepääsystä. Samoan itsenäinen valtio, jäljempänä 'Samoa', jätti 5 päivänä helmikuuta 2018 sopimuspuolille liittymishakemuksen ja antoi samalla GATT 1994 -sopimuksen XXIV artiklan mukaisen tarjouksen markkinoillepääsystä päätöksentekoa varten.
                  
               
                     (3)
                  
                  
                     Kauppakomitean kuudennessa kokouksessa 24 päivänä lokakuuta 2018 unionin ja Tyynenmeren valtioiden edustajat laativat luettelon tarpeellisista teknisistä muutoksista sopimukseen Samoan sopimukseen liittymisen huomioon ottamiseksi. Unionin ja Tyynenmeren valtioiden edustajat totesivat, että kyseiset muutokset tarkoittavat Samoan sisällyttämistä sopimukseen sen yhtenä sopimuspuolena sekä Samoan markkinoillepääsyä koskevan tarjouksen lisäämistä sopimuksen liitteeseen II. Vastaavia muutoksia sopimukseen joudutaan tekemään aina, kun muu Tyynenmeren saarivaltio liittyy sopimukseen.
                  
               
                     (4)
                  
                  
                     Neuvosto hyväksyi 6 päivänä joulukuuta 2018 annetulla päätöksellä (EU) 2018/1908 (3) Samoan liittymishakemuksen. Samoan markkinoille pääsyä koskevan tarjouksen teksti on kyseisen päätöksen liitteenä (4). Samoa liittyi sopimukseen 21 päivänä joulukuuta 2018 ja on soveltanut sopimusta väliaikaisesti 31 päivästä joulukuuta 2018.
                  
               
                     (5)
                  
                  
                     Sopimuksen 68 artiklassa määrätään, että kauppakomitea käsittelee kaikkia kysymyksiä, jotka ovat sopimuksen täytäntöönpanon kannalta tarpeellisia. On tarpeen antaa kauppakomitealle valtuudet päättää sopimukseen tehtävistä teknisistä muutoksista, joita muun Tyynenmeren saarivaltion liittyminen saattaa edellyttää.
                  
               
                     (6)
                  
                  
                     Kauppakomitean seitsemäs kokous on määrä järjestää 24 päivänä heinäkuuta 2019, ja tuolloin kauppakomitealla on sopimuksen 78 artiklan nojalla mahdollisuus antaa osapuolille suositus, joka koskee sopimukseen tehtäviä muutoksia Samoan sopimukseen liittymisen huomioon ottamiseksi sekä muiden Tyynenmeren saarivaltioiden tulevien liittymisten huomioon ottamiseksi.
                  
               
                     (7)
                  
                  
                     Unionin olisi määritettävä kanta tällaisia muutoksia koskevaan suositukseen.
                  
               
                     (8)
                  
                  
                     Unionin kannan kauppakomitean seitsemännessä kokouksessa olisi sen vuoksi perustuttava tähän liitettyyn suositusluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kauppakomiteassa sen seitsemännessä kokouksessa unionin puolesta otettava kanta, joka koskee Euroopan yhteisön ja Tyynenmeren valtioiden väliseen väliaikaiseen kumppanuussopimukseen tehtäviä muutoksia Samoan liittymisen sekä muiden Tyynenmeren saarivaltioiden tulevien liittymisten huomioon ottamiseksi, perustuu tähän päätökseen liitettyyn kauppakomitean suositusluonnokseen (5).
         
         
            2 artikla
            Kun kauppakomitean suositus on hyväksytty, se julkaistaan Euroopan unionin virallisessa lehdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 17 päivänä kesäkuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  Neuvoston päätös 2009/729/EY, tehty 13 päivänä heinäkuuta 2009, Euroopan yhteisön ja Tyynenmeren valtioiden välisen väliaikaisen kumppanuussopimuksen allekirjoittamisesta ja väliaikaisesta soveltamisesta (EUVL L 272, 16.10.2009, s. 1).
         
            (2)  Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen Cotonoussa 23 päivänä kesäkuuta 2000 allekirjoitettu kumppanuussopimus, sellaisena kuin se on viimeksi muutettuna (EYVL L 317, 15.12.2000, s. 3).
         
            (3)  Neuvoston päätös (EU) 2018/1908, annettu 6 päivänä joulukuuta 2018, Samoan liittymisestä Euroopan yhteisön ja Tyynenmeren valtioiden väliseen väliaikaiseen kumppanuussopimukseen (EUVL L 333, 28.12.2018, s. 1).
         
            (4)  EUVL L 333, 28.12.2018, s. 3.
         
            (5)  Sopimuksen liitteen II teksti (Samoan itsenäiseen valtioon tulevaan tuontiin sovellettavat tullit) on julkaistu virallisessa lehdessä EUVL L 333, 28.12.2018, s. 3.
      
      
         
            LUONNOS
            
               EUROOPAN YHTEISÖN JA TYYNENMEREN VALTIOIDEN VÄLISELLÄ VÄLIAIKAISELLA KUMPPANUUSSOPIMUKSELLA PERUSTETUN KAUPPAKOMITEAN SUOSITUS N:o 01/2019,
            
            
               annettu … päivänä …kuuta …,
            
            
               Samoan liittymisestä ja muiden Tyynenmeren saarivaltioiden tulevista liittymisistä
            
            KAUPPAKOMITEA, joka
            ottaa huomioon Lontoossa 30 päivänä heinäkuuta 2009 allekirjoitetun Euroopan unionin ja Tyynenmeren valtioiden välisen väliaikaisen kumppanuussopimuksen (1), jäljempänä 'sopimus', jossa vahvistetaan talouskumppanuussopimuksen puitteet, ja erityisesti sen 68, 78 ja 80 artiklan,
            sekä katsoo seuraavaa:
            
                        (1)
                     
                     
                        Papua-Uuden-Guinean itsenäinen valtio allekirjoitti sopimuksen 30 päivänä heinäkuuta 2009 ja on soveltanut sitä väliaikaisesti 20 päivästä joulukuuta 2009, ja Fidžin tasavalta allekirjoitti sopimuksen 11 päivänä joulukuuta 2009 ja on soveltanut sitä väliaikaisesti 28 päivästä heinäkuuta 2014.
                     
                  
                        (2)
                     
                     
                        Samoan itsenäinen valtio (Samoa) jätti 5 päivänä helmikuuta 2018 sopimuspuolille liittymishakemuksen ja antoi samalla GATT 1994 -sopimuksen XXIV artiklan mukaisen tarjouksen markkinoillepääsystä päätöksentekoa varten. Samoa liittyi sopimukseen 21 päivänä joulukuuta 2018 ja on soveltanut sopimusta väliaikaisesti 31 päivästä joulukuuta 2018.
                     
                  
                        (3)
                     
                     
                        Ottaen huomioon Samoan liittymisen kauppakomitea on tarkastellut sopimusta ja suosittaa, että sopimuspuolet hyväksyvät sopimukseen tehtävät tekniset muutokset, joilla Samoa sisällytetään sopimukseen sen yhtenä sopimuspuolena ja Samoan markkinoillepääsyä koskeva tarjous lisätään sopimuksen liitteeseen II.
                     
                  
                        (4)
                     
                     
                        Vastaavia sopimusmuutoksia joudutaan tekemään aina, kun muu Tyynenmeren saarivaltio liittyy sopimukseen.
                     
                  
                        (5)
                     
                     
                        Kauppakomitea ehdottaa, että sille annetaan valtuudet päättää mahdollisista sopimukseen tehtävistä teknisistä muutoksista, joita muun Tyynenmeren saarivaltion liittyminen saattaa edellyttää,
                     
                  ON ANTANUT TÄMÄN SUOSITUKSEN:
            Kauppakomitea suosittaa, että osapuolet:
            
                        1.
                     
                     
                        korvaavat sopimuksen 70 artiklan 1 kohdan seuraavasti:
                        
                           ”1.   Tässä sopimuksessa ”osapuolilla” tarkoitetaan Euroopan yhteisöä, jäljempänä ”EY-osapuoli”, sekä Papua-Uutta-Guineaa, Fidžisaarten tasavaltaa ja Samoan itsenäistä valtiota, jäljempänä ”Tyynenmeren valtiot.””
                        
                     
                  
                        2.
                     
                     
                        lisäävät sopimuksen 80 artiklaan 3 kohdan seuraavasti:
                        
                           ”3.   Kauppakomitea voi päättää mahdollisista sopimuksiin tehtävistä teknisistä muutoksista, joita muun Tyynenmeren saarivaltion liittyminen saattaa edellyttää.”
                        
                     
                  
                        3.
                     
                     
                        lisäävät sopimuksen liitteeseen II Samoan itsenäisen valtion markkinoillepääsyä koskevan hyväksytyn tarjouksen, joka esitetään tämän suosituksen liitteessä
                     
                  
                        4.
                     
                     
                        poistavat sopimuksen pöytäkirjan II liitteessä X olevasta luettelosta ”Muut AKT-valtiot” viittauksen Samoaan.
                     
                  
               Tehty …
               
                  
                     Kauppakomitean puolesta
                  
                  
                     Unionin puolesta
                  
               
               
                  
                     Tyynenmeren valtioiden puolesta
                  
               
            
            
               (1)  EUVL L 272, 16.10.2009, s. 2.